Ovatko Lauttasaaren sillan pyörätiet tosiaan yksisuuntaisia?

Merkkasin siis itse nuo yksisuuntaisuudet sillan remontin valmistuttua uutisten ja asfaltin merkkausten perusteella, mutta nyt arveluttaa. Tätä kirjoittaessa (2021-03-27) asfaltissa on merkitty pyörän merkit kummallakin puolella vain yhteen suuntaan, mutta yksisuuntaisuutta osoittavaa nuolta EI ole. Lisäksi kivetyksellä sekä jalkakäytävästä että tiestä erotetut pyörätiet ovat niin leveitä, että niillä mahtuu hyvin pyöräilemään molempiin suuntiin rinnakkain, ja näin myös usein tosiasiassa tapahtuu.

Onko tosiaan niin, että uuden tieliikennelain perusteella pyörätie on aina yksisuuntainen, ellei siinä ole kaksisuuntaisuutta osoittavaa lisäkilpeä (jota sillalla ei tätä kirjoittaessa ole). Kuulostaa aivan pähkähullulta! Miten ihmeessä kukaan sillan pyöräteitä käyttävä voi päätellä kulkusuunnan, kun asfaltti on talvisin lumen peitossa ja ainoa indikaatio kulkusuunnasta on nuo erittäin haalistuneet pyöräsymbolien suunnat?